शेयर किया मीम; मार्क जुकरबर्ग बोले- यह वैसा नहीं है, जैसा मैं चाहता हूं
मेटा के CEO मार्क जुकरबर्ग ने एपल के मिक्स्ड रियलिटी हेडसेट 'विजन प्रो' पर अपनी प्रतिक्रिया दी है। द वर्ज की रिपोर्ट के अनुसार, कर्मचारियों के साथ मीटिंग में जुकरबर्ग ने कहा कि विजन प्रो कंप्यूटिंग के भविष्य की दृष्टि से अच्छा डिवाइस हो सकता
मेटा के CEO मार्क जुकरबर्ग ने एपल के मिक्स्ड रियलिटी हेडसेट 'विजन प्रो' को लेकर कहा कि विजन प्रो कंप्यूटिंग के भविष्य की दृष्टि से अच्छा डिवाइस हो सकता है, लेकिन यह वैसा नहीं है, जैसा मैं चाहता हूं।
इसके साथ ही उन्होंने कहा कि इस डिवाइस में ऐसी टेक्नोलॉजी यूज नहीं की गई है, जिसे मेटा ने अभी तक एक्सप्लोर नहीं किया है। वहीं, टेस्ला, स्पेसएक्स और ट्विटर के मालिक एलन मस्क ने ट्विटर पर मीम शेयर करते हुए विजन प्रो की कीमत को लेकर मजाक उड़ाया है।
दरअसल, एपल ने तीन दिन पहले ही WWDC23 इवेंट में अपना पहला AR/VR हेडसेट 'विजन प्रो' लॉन्च किया है। तभी से यह चर्चा में बना हुआ है।
बड़े यूजर बेस तक पहुंचेगा 'क्वेस्ट 3'
जुकरबर्ग ने अपने अपकमिंग मिक्स्ड रियलिटी हेडसेट 'क्वेस्ट 3' की तुलना 'विजन प्रो' से की। उन्होंने कहा कि विजन प्रो की तुलना में क्वेस्ट 3 काफी सस्ता है, जिसके कारण यह बड़े यूजर बेस तक पहुंचेगा।
दरअसल, एपल के 'WWDC23' इवेंट से ठीक पहले जुकरबर्ग ने मेटा का मिक्स्ड रियलिटी हेडसेट 'क्वेस्ट 3' अनवील किया था। उन्होंने बताया था कि इसकी शुरुआती कीमत 499 डॉलर (करीब ₹41 हजार) होगी। इसके साथ ही जुकरबर्ग ने कहा था कि 27 सितंबर को मेटा के कनेक्ट कॉन्फ्रेंस के दौरान क्वेस्ट 3 के बारे में ज्यादा जानकारी दी जाएगी।
मेटा की बढ़ी चिंताएं 
मीडिया रिपोर्ट की मानें तो, एपल के पहले मिक्स्ड रियलिटी हेडसेट लॉन्च होने के बाद VR हेडसेट मार्केट में अपनी पकड़ बनाए रखने के लिए मेटा की चिंताएं बढ़ गई है। मार्केट रिसर्च फर्म आईडीसी के मुताबिक, साल 2022 में दुनियाभर में कुल 8.8 मिलियन वर्चुअल रियलिटी हेडसेट बेचे गए, जिसमें से सबसे अधिक लगभग 80% डिवाइस मेटा के शामिल थे।
एडवांस्ड न्यूरल प्रोसेसिंग यूनिट पर बेस्ड है डिवाइस
‘विजन प्रो’ एडवांस्ड न्यूरल प्रोसेसिंग यूनिट (NPU) बेस्ड है। यह NPU आर्टिफिशियल इंटेलीजेंस और मशीन लर्निंग एल्गोरिदम का इस्तेमाल करते हुए यूजर के आसपास के माहौल का रियल टाइम में विश्लेषण कर ऑग्मेंटेड रियलिटी का अलग अनुभव देगा। चाहे वास्तविक जगत पर वर्चुअल चीजों को प्रस्तुत करना हो या उससे संबंधित सूचनाएं देनी हों, ‘विजन प्रो’ डिवाइस बहुत ही आसानी से डिजिटल कंटेंट को हमारी रोजमर्रा की जिंदगी से जोड़ देता है।
सटीक मैपिंग कर 3डी तस्वीर तैयार करता है
‘विजन प्रो’ की एक खासियत इसकी लेटेस्ट स्पेस मैपिंग टेक्नोलॉजी है। यह LEDR और कैमरों सहित एडवांस्ड सेंसर से सुसज्जित डिवाइस यूजर के आसपास की जगह की सटीक मैपिंग कर 3डी तस्वीर तैयार कर देता है। इससे वर्चुअल वस्तुओं को वास्तविक जगत के धरातल से सटीक तरीके से जोड़ने में मदद मिलती है। यह ऑग्मेंटेड रियलिटी का ज्यादा यथार्थवादी और भरोसेमंद अनुभव देता है।
रियल टाइम में शेयर कर सकते हैं ऑग्मेंटेड रियलिटी का अनुभव
इससे कोई भी यूजर ऑग्मेंटेड रियलिटी का अपना अनुभव रियल टाइम में अन्य लोगों के साथ साझा कर सकता है। हाई रिजॉल्यूशन डिस्प्ले वर्चुअल दुनिया को यूजर के वास्तविक संसार के साथ बेहतर रूप से जोड़ता है। चाहे किसी डिजाइन प्रोजेक्ट पर कोलेबोरेट करना हो या इंटरैक्टिव गेम में शामिल होना हो, विजन प्रो शेयर्ड प्रजेंस और कनेक्टिविटी के जरिए ऐसा किया जा सकता है।
आंखों और हाथों के मूवमेंट से इसे ऑपरेट कर सकते हैं
डिवाइस में एक्सेप्शनल कलर एक्युरेसी के साथ एक हाई-रिजॉल्यूशन डिस्प्ले मिलता है। यह सुनिश्चित करता है कि वर्चुअल ऑब्जेक्ट यूजर्स के रियल-वर्ल्ड व्यू के साथ मिश्रित हों। विजन प्रो में एडवांस्ड आई-ट्रैकिंग तकनीक भी है। यूजर्स आंखों और हाथों के मूवमेंट से इसे ऑपरेट कर सकते हैं। डिवाइस यूजर्स को फिल्में देखने, वीडियो गेम खेलने और न्यूज आर्टिकल्स पढ़ने में सक्षम बनाता है।
एपल विजन प्रो की कीमत करीब 2.88 लाख रुपए
Apple विजन प्रो 2024 की शुरुआत में बाजार में आने के लिए तैयार है, जिसकी एक्सपेक्टेड रिटेल प्राइस 3,499 डॉलर (करीब 2.88 लाख रुपए) से शुरू होने की उम्मीद है। कई लोग इस गेम-चेंजिंग डिवाइस का बेसब्री से इंतजार कर रहे हैं।
जैसा कि एपल विजन प्रो ने ऑग्मेंटेंड रियल्टी के भविष्य के लिए प्लेटफॉर्म तैयार किया है, यह स्पष्ट है कि एपल Inc. टेक इंडस्ट्री में एक लीडर के रूप में अपनी स्थिति को मजबूत करते हुए, इनोवेशन की सीमाओं को आगे बढ़ाएगा।